text: Blomsterhandler: Laurids Rudebeck havde altid tid til at snakke
  18 maj 2016 kl. 17.25
  Hele Tønder fulgte onsdag Laurids Rudebecks begravelse. Hos den lokale blomsterhandler var dagen ekstra hård, fordi hun kendte borgmesteren personligt.   
  Onsdag tog borgerne i Tønder afsked med deres borgmester. 1400 var mødt op i Tønder Kristkirke, da Laurids Rudebeck blev begravet.
  Hos den lokale blomsterhandler Christine Lassen har de sidste dage været ekstra hårde. Hun kendte nemlig Laurids Rudebeck personligt fra løbe- og cykelklubben. 
  - Det er jo forfærdeligt. Han var en god og rar mand. En kammerat. Han havde altid tid til at snakke, siger hun.
  Christine Lassen har haft sin blomsterbutik i Tønder i 43 år. Hun husker ikke, at der har været en bedre borgmester.
  